Nevăzător ținut la ușa magazinului din cauza câinelui ghid: „Nu e voie, fără mișto. Legați-l afară de ceva”
Imagini revoltătoare la un magazin din București. Angajații țin minute bune, la ușă, un nevăzător și nu-l lasă să intre pentru a-și face cumpărăturile. Asta pentru că era însoțit de câinele său ghid. Salariații habar nu aveau că, potrivit legii recent intrate în vigoare, câinii însoțitori au acces neîngrădit oriunde. După ce angajații se opun și chiar îi cer tânărului să lase câinele afară, șefa magazinului aprobă accesul. Cu greu, pentru că salariații abia abia s-au convins să o sune, pentru că „avea și ea o zi liberă”.